# SU'AALAHA HAD IYO JEER LA ISWAYDIIYO ee KU SAABSAN WAXBARASHADA QOYSASKA ee GAARKA AH

Ogast 2021

Waaxda Dugsiga Hoose iyo Sare (Waaxda) waxay sii wadaysaa inay siiso macluumaad cusub iyo cusbooneysiin la xiriirta waxbarashada gaarka ah iyo aafada COVID-19. Qoraalkan Su'aalaha had iyo jeer la Isweydiiyo (FAQ) waxaa loogu talagalay in lagu xoojiyo qoysaska iyadoo la siinayo macluumaad ku saabsan ka-qaybgal macno leh oo lala yeesho dugsiyada iyo degmooyinka, iyo in la bixiyo taageero si ardayda iyo qoysaskooduba ay si firfircoon uga qaybqaataan geedi socodka Kooxda IEP.

Ujeeddada kaqaybgalka qoyska ee waxbarashada ayaa ah in la dhiso xiriir dhab ah oo ka dhexeeya ardayda, qoysaska, barayaasha, iyo bulshada. Xiriirrada wanaagsan iyo mas'uuliyad wadaag ayaa taageerta wanaagga qoyska iyo guusha waxbarasho ee carruurta iyo horumarka caafimaad ee laga soo bilaabo da'da hore ilaa qaangaarnimada.

* *Kaqeybgalka qoyska ee wax ku oolka ah waa mid dhaqan ahaan jawaab u ah, iskaashi, sinnaan, iyo ixtiraam u leh luqado kala duwan, caadooyinka, iyo qiyamka.*
* *Kaqeybgalka qoyska ee wax ku oolka ah wuxuu isku dayaa inuu baabi'iyo caqabadaha ka qeybgalka wuxuuna ka dhacaa iskuulada, bulshada, iyo meel kasta oo ardaydu ku nool yihiin waxna ku bartaan.*

***Q. Maxay yihiin waxyaalaha aan isbeddalin COVID-19 awgiis*:**

* Degmooyinku waa inay siiyaan waxbarasho dadweyne oo bilaash ah oo ku habboon (FAPE) ardayda leh Barnaamijka Waxbarshada Shakhsiyeed (IEP).
* Ardayda leh IEPs waa inay helaan dhammaan adeegyada waxbarashada gaarka ah ee lagu heshiiyay IEPskooda.
* IEP iyo waqtiyada qiimeynta isma beddelin.
* Degmooyinku waa inay sii wadaan qabashada shirarka Kooxda IEP. Oggolaanshahaaga, kulamada Kooxda IEP waxaa lagu qaban karaa qaabka aragtida fog, sida taleefanka iyo / ama fiidiyowga.
* Degmooyinka waxaa looga baahan yahay inay dhammaystiraan baaritaanka dugsiga barbaarinta carruurta 3 iyo 4 jirka ah iyo dhammaan carruurta da'doodu tahay galaan xanaanada.
* Degmooyinku waa inay aqbalaan oo ay ku dhaqmaan tixraacyada bixiyeyaasha Wax ka-qabashada Hore ee waqtiga loo baahan yahay.

***S. Sideen uga caawin karaa kooxda IEP inay fahmaan sida cunugeygu u sameeyay muddadii isku-darka iyo / ama barashada aragtida fog.***

Fikraddaada ayaa had iyo jeer la qiimeeyaa waxayna si gaar ah muhiim u tahay inta lagu jiro waqtigan oo laga yaabo inaad ku dartay fahamka khibradaha waxbarasho ee cunuggaaga, oo ay kujirto dhibaato kasta oo ku saabsan helitaanka waxbarashada aragtida fog. Wadaagista waxa aad ka ogtahay baahiyaha cunuggaaga, oo ay ku jiraan kaqeybgalkooda, feejignaantooda, dabeecadooda, horusocodkooda, xirfadahooda, waaya-aragnimadooda guriga, iyo indha-indheynta kale ee ku saabsan aqoontooda, shucuurtooda iyo samaqabka bulshada, waa muhiim waxayna ka caawin kartaa dugsiga inuu sifiican ula kulmo baahida ilmaha. La xiriir macallimiinta cunuggaaga ama xiriiriyaha waxbarashada gaarka ah si aad u ogaato sida ugu wanaagsan ee loola wadaagi karo macluumaadkan.

* La wadaag macluumaadka ku saabsan saameynta cudurka faafa ee COVID-19 ee cunuggaaga.
* La wadaag macluumaadka ku saabsan howlaha maalinlaha ah ee cunuggaaga.
* La wadaag macluumaadka ku saabsan sida ilmahaagu wax u baranayay.
* La wadaag macluumaadka ku saabsan sida ilmahaagu u dareemayo ku soo laabashada dugsiga, isbeddelada jadwalka, iyo wixii isbeddelo ah ama caqabado ah ee ilmahaagu kala kulmo guriga ama dugsiga taas oo saameyn ku yeelan karta khibradda dugsiga ee cunuggaaga.

***S: Dugsiyadu ma isticmaali doonaan "Qorshayaasha Waxbarshada Gaarka ah ee COVID-19" inta lagu gudajiro sanad dugsiyeedka 2021-2022?***

Maya. Dugsiyadu waa inay isticmaalaan IEPs.

***S: Degmooyinku miyay sii wadi karaan qabashada shirarka arigtida fog ee kooxda IEP?***

Haa. Haddii aad oggolaato, kulamada kooxda IEP waxaa lagu qaban karaa taleefan iyo / ama kulan fiidiyow. Ilaalinta habraaca ma beddeleyso shirarka loo qabto qaabka aragtida fog. Tusaale ahaan, dugsiga ama degmadu waa inay keenaan turjubaanno oo ay u tarjumaanaan dukumiintiyada kulanka kooxda IEP, hadba sida loogu baahdo.

***S: Maxaa dhacaya haddii mid ka mid ah*** [***xubnaha Kooxda IEP***](https://sites.ed.gov/idea/regs/b/d/300.321) ***uusan imaan karin kulanka IEP ee ilmahayga?***

Haddii xubin ka tirsan kooxda IEP uusan shaqsi ahaan u imaan karin laakiin uu ka qeybgali karo qaab aragtida fog ama taleefan ahaan, gudoomiyaha kooxda IEP waa inuu ku ogeysiiyaa ka hor kulanka xubinta kooxda IEP ay ka qeybgali doonto qaab aragtida fog ama taleefan.

* Haddii xubnaha kooxda IEP aysan ka soo qeyb geli karin kulanka shaqsi ahaan, taleefan ahaan, ama qaab aragtida fog, waa laga cudurdaaran karaa kulanka kooxda, haddii:
* adiga iyo degmadu aad ku heshiiseen, qoraal ahaan, in xubinta Kooxda IEP aysan u baahnayn inay kulanka timaaddo sababta oo ah aagga xubinta manhajka ama adeegyada la xiriira aan la beddelin ama laga wada hadlin; *ama*
* adiga iyo degmadu waxaad ku heshiiseen, qoraal ahaan, in xubinta kooxda ay bixin karto macluumaad qoraal ah oo ku saabsan horumarka IEP kooxda IEP ka hor kulanka.

***S: Waqtiyada qiimayntu wali ma shaqeynayaan haddii arday ama shaqaale looga baahan yahay inay karantiil sameeyaan?***

Haa, waqtiyada qiimayntu wali way shaqeenayaan. Dugsiyada iyo degmooyinka waxaa lagu dhiirigelinayaa inay kula soo xiriiraan haddii ay u baahdaan inay kordhiyaan waqtiyadaas. Tusaale ahaan, waxaad oggolaan kartaa inaad kordhiso waqtiyada qiimeynta haddii ilmahaaga ama qiimeeyaha uu ku jiro karantiil.

***Q. Ka waran haddii cunugeygu u baahan yahay adeegyo cusub oo waxbarasho gaar ah oo aan hadda lagu darin IEP?***

Haddii aad u maleynaysid in ilmahaagu u baahan karo adeegyo cusub si wax looga qabto aagagga cusub ee looga shakisan yahay naafonimada, oo ay ku jiraan baahiyaha caafimaadka maskaxda, waxaad codsan kartaa kulanka kooxda IEP si aad ula wadaagto waxyaabaha aad ka welwelsan tahay oo aad ugala hadasho adeegyada ama waxaad codsan kartaa qiimeyn dheeri ah iyo / ama dib-u-qiimeyn si loo go'aamiyo haddii adeegyo cusub loo baahan yahay.

***Q. Maxaan sameeyaa haddii IEP-ga ilmahaygu uu seegay wax kasto oo adeegyada waxbarashada gaarka ah?***

Haddii ilmahaagu uusan helin adeegyada waxbarashada gaarka ah ee ku qoran IEP, waxaad codsan kartaa kulan IEP si loo go'aamiyo haddii ilmahaagu u baahan yahay adeegyo magdhow ah sababo la xiriira masiibada inta lagu jiro sannad dugsiyeedka 2020-21 ama gu'ga dugsiga 2020 Sanadka. U-qalmitaanka adeegyada noocan ah waxay ku saleysan yihiin duruufaha shaqsiyeed iyo baahida cunuggaaga. Haddii uu jiro khilaaf ku saabsan adeegyada uu ilmahaagu u baahan yahay, waxaad codsan kartaa dhageysi habraac ah oo ku saabsan Rafcaanka Waxbarshada Gaarka ah ama waxaad cabasho u gudbin kartaa Xafiiska [Nidaamka Xallinta Khilaafaadka](https://www.doe.mass.edu/prs/) ee Wasaaradda.

***Q. Halkee baan ka heli karaa macluumaad dheeraad ah si aan u taageero ilmahayga oo ah arday barta Ingiriis?***

Waaxdu waxay ku bixisaa kheyraadka khuseeya adeegyada ardayga barta Ingiriisiga degelkeeda: <https://www.doe.mass.edu/ele/>. Degmooyinka dugsiyadu waa inay siiyaan bartayaasha Ingiriisiga ee naafada ah adeegyada barashada Ingiriisiga iyo adeegyada waxbarashada gaarka ah ee ay xaqa u leeyihiin sida waafaqsan sharciyada gobolka iyo federaalka. Haddii aad qabtid wax su'aalo ah ama walaac ah oo ku saabsan adeegyada cunuggaaga, fadlan ha ka labalabeyn inaad la xiriirto macallinka (macallimiinta) ama shaqaalaha kale ee dugsiga.

***Q. Sideen ula xiriiraa degmadayda?***

Haddii aad rabto inaad si joogto ah ula xiriirto macallinka cunuggaaga, waa inaad la xiriirtaa si aad u dejiso qorshe. Waad la wadaagi kartaa waxa adiga kuugu fiican - taleefan ama emayl. Waxaad sidoo kale la xiriiri kartaa xubnaha kale ee shaqaalaha dugsiga, hadba sida loogu baahdo, si aad ugala hadasho wixii su'aalo ah ama walaac ah ee aad qabtid. Fadlan ha ka weec weec wacanin inaad u sheegto dugsiga ilmahaaga haddii luqaddaada aasaasiga ahi ay tahay luqad aan ahayn Ingiriisiga oo aad u baahan tahay turjumaad ama adeegyo tarjumaad si aad ula xiriirto dugsiga.

***Q. Yaan la hadli karaa haddii aan su'aalo qabo?***

Waxaad la xiriiri kartaa macallinka (macallimiinta) cunuggaaga, qofka aad la xiriireyso ee degmada, guddoomiyaha kooxda IEP, ama shaqaale kale oo dugsi, sida maamulayaasha iyo la taliyayaasha hagida.

***Q. Xagee ayaan ka heli karaa ilo dheeraad ah?***

Bogga internetka ee waxbarashada gaarka ah ee DESE: <https://www.doe.mass.edu/sped>. Bogga DESE ee loogu talagalay macluumaadka Ardayda iyo Qoysaska:

<https://www.doe.mass.edu/StudentsFamilies.html>.